laion/Wikipedia-Exotic huggingface dataset:
זה מסובך

זה מסובך (באנגלית: It's Complicated) הוא סרט קולנוע אמריקאי קומי-רומנטי משנת 2009 שבוים על ידי ננסי מאיירס. בסרט מככבים בתפקידים הראשיים : מריל סטריפ, אלק בולדווין, סטיב מרטין, לייק בל וג'ון קרסינסקי. הסרט זכה לביקורות מעורבות. הוא היה מועמד לשלוש קטגוריות בפרס גלובוס הזהב: הקומדיה או המחזמר הטובים ביותר, התסריט הטוב ביותר והשחקנית בקומדיה או במחזמר הטובה ביותר (מריל סטריפ). מנגד, לא מעט מבקרים וצופים טענו שמדובר בסרט רדוד. עלילת הסרט עוסקת בזוג גרוש, ג'יין (מריל סטריפ) וג'ייק (אלק בולדווין). ג'יין עובדת בתור שפית וג'ייק הוא עורך דין מצליח. הזוג התגרש לאחר עשרים שנות נישואים, אחרי שג'ייק בגד בג'יין עם אישה אחרת. לאחר עשר שנים השניים נפגשים בשנית וג'ייק משכנע את ג'יין לפצוח ברומן. במהלך הסרט מתברר שאשתו הנוכחית של ג'ייק היא האישה איתה בגד מלכתחילה בג'יין והם כעת נשואים. אגנס (לייק בל), אשתו הנוכחית של ג'ייק, רוצה להביא ילד נוסף למשפחה, אבל ג'ייק מונע את ההריון בכך שהוא לוקח כדורים. עכשיו ג'יין מרגישה אשמה על שהפעם היא לא האישה הנבגדת, אלא האישה האחרת. כשרגשותיה מציפים אותה, ג'יין מתחילה לנהל במקביל רומן עם הארכיטקט שמעצב את מטבחה, אדם (סטיב מרטין) - התפתחות שמסבכת את המצב עוד יותר. מריל סטריפ - ג'יין אדלר אלק בולדווין - ג'ייקוב "ג'ייק" אדלר סטיב מרטין - אדם שפר לייק בל - אגנס אדלר האנטר פאריש - לוק דייוויד אדלר זואי קאזאן - גבי אדלר ג'ון קרסינסקי - הארלי ריטה וילסון - טרישה ג'יימס פטריק סטיוארט - ד"ר מוס רוברט קרטיס בראון - פיטר תקציב הסרט עומד על 85 מיליון דולר והוא שוחרר בחג המולד של 2009 בארצות הברית וקנדה. הכנסות בשבוע הראשון ליציאתו של הסרט היו גבוהות - כ-22 מיליון דולר. ועד אפריל 2010 צבר הכנסות של 112.7 מיליון דולר. זהו סרטה השני של סטריפ בשנה זו שעבר את רף 100 מיליון הדולר (האחר הוא "ג'ולי וג'וליה"). נכון ל-2021, הסרט הכניס כ-219 מיליון דולר ברחבי העולם. אתר האינטרנט הרשמי של זה מסובך "זה מסובך", במסד הנתונים הקולנועיים IMDb (באנגלית) "זה מסובך", באתר נטפליקס "זה מסובך", באתר AllMovie (באנגלית) "זה מסובך", באתר Rotten Tomatoes (באנגלית) "זה מסובך", באתר Box Office Mojo (באנגלית) "זה מסובך", באתר Metacritic (באנגלית) "זה מסובך", באתר אידיבי "זה מסובך", במסד הנתונים הקולנועיים KinoPoisk (ברוסית) אורי קליין, זה מסובך: זה משומש, באתר הארץ, 28 בינואר 2010 שמוליק דובדבני, זה מסובך? זה?!, באתר ynet, 15 בינואר 2010 ניב שטנדל, זה לא מסובך, באתר nrg‏, 15 בינואר 2010 יאיר רוה, ביקורת על הסרט, בבלוג הקולנוע "סינמסקופ" "זה מסובך", באתר ביקורות הסרטים Rotten Tomatoes (באנגלית) זה מסובך, באתר הביקורות metacritic ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
Nine

Nine (בעברית: תשע) הוא סרט מיוזיקל אמריקאי, שבוים על ידי רוב מארשל על פי תסריטו של אנתוני מינגלה שנפטר במהלך הצילומים. הסרט מבוסס על ספרו ומחזהו זוכה פרס הטוני של פדריקו פליני, "שמונה וחצי". הקרנת הבכורה נערכה ב-18 בדצמבר 2009 בארצות הברית ובאנגליה ובשאר העולם ב-25 בדצמבר באותה שנה. בסרט ערב רב של שחקנים, הבולטים שבהם: דניאל דיי-לואיס, ג'ודי דנץ', מריון קוטיאר, פנלופה קרוז, סופיה לורן, ניקול קידמן, קייט הדסון ופרגי. הסרט מספר על במאי קולנוע מתוסכל המנסה לתמרן בין הנשים הרבות בחייו כדי שיוכל לכתוב את התסריט לסרט הבא שלו. הסרט היה מועמד לחמישה פרסי גלובוס הזהב. בנוסף, למרות תקציב של כ-80 מיליון דולר הסרט גרף כ-30 מיליון דולר בלבד. רוב הביקורות על הסרט היו שליליות. הוא הופץ בבתי הקולנוע בישראל בשמו המקורי בשפה האנגלית, דבר שנחשב לנדיר, וככל הנראה נעשה על רקע צאתו של הסרט "9" באותה השנה. אתר האינטרנט הרשמי של Nine "Nine", במסד הנתונים הקולנועיים IMDb (באנגלית) "Nine", באתר נטפליקס "Nine", באתר AllMovie (באנגלית) "Nine", באתר Rotten Tomatoes (באנגלית) "Nine", באתר Box Office Mojo (באנגלית) "Nine", באתר Metacritic (באנגלית) "Nine", במסד הנתונים הקולנועיים KinoPoisk (ברוסית) ינון ירוס, ‏"Nine": מרוב כוכבות לא רואים סרט, באתר ‏מאקו‏, 12 בינואר 2010 ערך זה הוא קצרמר בנושא סרטים אמריקאיים ובנושא סרטים איטלקיים. אתם מוזמנים לתרום לוויקיפדיה ולהרחיב אותו.
סוזומו הירסוואה

יפן זהו שם יפני; שם המשפחה הוא הירסוואה. סוזומו הירסוואה (ביפנית: 平沢進; נולד ב-2 באפריל 1954 בטוקיו) הוא מלחין ויוצר מוזיקת פופ אלקטרונית יפני. הוא מוכר לקהל המערבי בזכות כתיבת מספר פסקולים מצליחים לסרטי אנימה יפניים. הירסוואה נולד בטוקיו בשנת 1954. החל בלימודים במכללת גאקוין בטוקיו לעיצוב בשנת 1972. בשנים 1972 - 1978, הופיע עם להקתו, "מנדרייק" (Mandrake), שניגנה בסגנון רוק פרוגרסיבי. בשנת 1979 הקים ביחד עם שניים מחבריו מלהקת מנדרייק להקת טכנו-פופ בשם P-Model. הלהקה הוציאה מספר אלבומים במהלך שנות ה-80. בשנת 1989 הקליט הירסוואה אלבום סולו ראשון והמשיך להופיע עם להקת P-model עד להתפרקותה בשנת 1999. בשנת 2004 הקים את Kaku P-Model בה הוא החבר היחיד. הירסוואה הוציא במהלך השנים מספר פסקולים לסדרות וסרטי אנימה, בהם לסרטים "פפריקה", "סוכן פרנויה" ו"ברזרק". אתר האינטרנט הרשמי של סוזומו הירסוואה סוזומו הירסוואה, ברשת החברתית אקס (טוויטר) סוזומו הירסוואה, ברשת החברתית אינסטגרם סוזומו הירסוואה, סרטונים בערוץ היוטיוב סוזומו הירסוואה, במסד הנתונים הקולנועיים IMDb (באנגלית) סוזומו הירסוואה, באתר AllMovie (באנגלית) סוזומו הירסוואה, באתר אפל מיוזיק (באנגלית) סוזומו הירסוואה, באתר ספוטיפיי סוזומו הירסוואה, באתר Last.fm (באנגלית) סוזומו הירסוואה, באתר AllMusic (באנגלית) סוזומו הירסוואה, באתר MusicBrainz (באנגלית) סוזומו הירסוואה, באתר Discogs (באנגלית) סוזומו הירסוואה, באתר Songkick (באנגלית) סוזומו הירסוואה, באתר Genius סוזומו הירסוואה, באתר אמזון מיוזיק ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
דומיניק ז'אן לארה

דומיניק ז'אן לארֵה (בצרפתית: Dominique-Jean Larrey;‏ 8 ביולי 1766 – 25 ביולי 1842) היה מנתח צרפתי בצבאו של נפוליאון בונפרטה, שתרם רבות לפיתוח הרפואה הצבאית. לארה נולד בכפר בודאן שבהרי הפירינאים להורים בורגנים. הוא גדל בבורדו, והתייתם מהוריו בגיל 13. לאחר מות הוריו התחנך אצל דודו, אלכסיס, מנתח בכיר בעיר טולוז. לאחר ששימש שוליה במשך שש שנים, נסע לפריז ללמוד אצל הרופא פייר-ז'וזף דסו, שהיה המנתח הראשי באוטל דיו, בית החולים המרכזי והוותיק ביותר בפריז. לארה היה המנתח הבכיר בצבאו של נפוליאון בונפרטה. בתקופת שירותו, מ-1797 עד 1815, הוא פיתח את השיטה המודרנית לכירורגיה צבאית ויזם הקמתם של בתי חולים שדה ומערכת של אמבולנסים צבאיים, שהוסבו לצורך כך מכלי רכב מלחמתיים. כמו כן, הוא קבע את כללי המיון (טריאז') של הפצועים בקרב, לפיהם הפצועים טופלו לפי חומרת פציעתם ודחיפותה, ללא קשר לדרגתם או אזרחותם. חיילי אויב גם כן טופלו, במקביל לחיילים הצרפתים או בני בריתם. לארה היה מהאנשים האהובים על נפוליאון, אשר אף אמר עליו: "אם הצבא אי פעם יקים אנדרטה להביע את תודתו, הוא צריך לעשות זאת לכבוד לארה". הוא העניק ללארה את התואר ברון בשנת 1809 בשדה הקרב של וגראם. בשנת 1811 עמד לארה בראשו של צוות כירורגי אשר ביצע כריתת שד ללא הרדמה בפרנסס ברני בפריז. תיאורה את הניתוח שופך אור על יחסי רופא-מטופל במאה ה-19 ועל שיטות ניתוח מוקדמות בבית החולה. בקרב ווטרלו ב-1815 הורה הדוכס מוולינגטון לחייליו לא לירות בכיוונו של לארה על מנת "לתת לאיש האמיץ הזה זמן לאסוף את הפצועים", והצדיע "לאומץ לבו ולמסירותו בעידן שכבר איננו שלנו". באותו קרב נשבה לארה בידי הפרוסים ונדון למוות. אולם, הוא זוהה על ידי אחד מהמנתחים הגרמנים, שביקש לחוס על חייו. ייתכן שמשום שלארה הציל את חייו של בנו של גבהרט לברכט פון בליכר כשהיה פצוע ונשבה בידי הצרפתים, הוא נחון ונלקח לצרפת תחת ליווי. את שארית חייו הקדיש לכתיבה ולעבודה כרופא אזרחי. הוא מת ב-1842 בליון. לארה נחשב לאבי הכירורגיה הצבאית המודרנית, וכתביו, שתורגמו לשפות רבות, הם עדיין מקורות בעלי ערך בתחום הרפואה והכירורגיה. מדיה וקבצים בנושא דומיניק ז'אן לארה בוויקישיתוף דומיניק ז'אן לארה, באתר אנציקלופדיה בריטניקה (באנגלית) דומיניק ז'אן לארה, באתר "Find a Grave" (באנגלית) Louis Alexandre Hippolyte Leroy-Dupré, Memoir of Baron Larrey: Surgeon-in-chief of the Grande Armée. From the French, 1861
מוניטור

האם התכוונתם ל... מוניטור – צג, מסך מחשב מוניטור רפואי – מכשיר רפואי שעוקב אחר נתונים פיזיולוגים של חולה מוניטור הולטר – מכשיר רפואי נישא שמבצע רישום מתמשך של פעילויות חשמליות מוניטור עוברי – מכשיר רפואי המיועד להערכת דפיקות לב העובר והערכת הצירים מוזיקה מוניטור (מוזיקה) – רמקול עם צליל מדויק ו"שטוח" (Flat) מוניטור במה (אנ') – רמקול הפונה אל פנים הבמה מוניטור (CRA) – מקצוע בתחום המחקר הקליני מוניטור (אונייה) – סוג של ספינת מלחמה מוניטור (אונייה, 1862) (USS Monitor) – ספינת קרב היסטורית של ארצות הברית אל-מוניטור – אתר חדשות אמריקאי המסקר את מהמזרח התיכון
לינדה נוכלין

לינדה נוכלין (באנגלית: Linda Nochlin;‏ 30 בינואר 1931 – 29 באוקטובר 2017) הייתה היסטוריונית ומבקרת אמנות אמריקאית. תרומתה העיקרית הייתה בחקר אמנות המאה ה-19 וה-20. בנוסף, נחשבת נוכלין לאחת מחלוצות מחקר האמנות הפמיניסטית. נוכלין נולדה בניו יורק. בשנת 1952 סיימה את לימודי התואר השני באוניברסיטת קולומביה. את עבודת הדוקטורט סיימה בשנת 1963 באוניברסיטת ניו יורק. נושא המחקר שלה היה הצייר הצרפתי הריאליסט גוסטב קורבה. היא תרמה תרומות רבות לחקר הריאליזם, ואמנות המאה התשע עשרה נותרה עניין מרכזי לאורך כל הקריירה שלה, שכללה תפקידים אקדמיים במכללת ואסר, מרכז הבוגרים באוניברסיטת העיר ניו יורק, אוניברסיטת ייל והמכון לאמנויות יפות באוניברסיטת ניו יורק. כאוצר, נוכלין ארגנה תערוכות כמו "נשים אמניות: 1550–1950" (1976) במוזיאון לאמנות של מחוז לוס אנג'לס ו"פמיניזם גלובלי "(2007) במוזיאון ברוקלין. בשנת 1971 פורסם את מאמרה בעל ההשפעה "למה לא היו אמניות גדולות?" בכתב העת 'ArtNews'. המאמר הצביע על הממד החברתי המערבי שלא אפשר התפתחות אמנותית שווה לנשים אמניות. נוכלין המשיכה ביצירת קו מחקר פמיניסטי גם כאוצרת בשורה של פרויקטים כגון התערוכה "נשים אמניות 1550–1950" במוזיאון העירוני לאמנות בלוס אנג'לס בשנת 1976 או "פמיניזם גלובאלי" (Global Feminisms), שהוצגה בשנת 2007 במוזיאון ברוקלין. Realism, Harmondsworth, Middlesex : Penguin Books, 1971 Gustave Courbet : a study of style and society, New York : Garland Pub., 1976 Women, art, and power and other essays, London : Thames and Hudson, 1991 The politics of vision : essays on nineteenth-century art and society, London : Thames and Hudson, 1991 Bathers, bodies, beauty : the visceral eye, Cambridge, Mass. Harvard University Press, 2006 מדיה וקבצים בנושא לינדה נוכלין בוויקישיתוף שפי, סמדר, "כשפרידה וארטמיסיה נולדו מחדש", באתר הארץ, 18 ביוני 2007 לינדה נוכלין, באתר אנציקלופדיה בריטניקה (באנגלית) לינדה נוצ'לין, דף שער בספרייה הלאומית לינדה נוכלין, במסד הנתונים הקולנועיים IMDb (באנגלית) Elizabeth C. Baker, Michael Lobel, Kenneth E. Silver, Aruna D'Souza, Remembering Linda Nochlin, Art in America, ‏1-1-2018 ראו: נוכלין, לינדה, "למה לא היו אמניות גדולות", בתוך: המדרשה, גיליון מס' 10, 2007. ערך זה הוא קצרמר בנושא פמיניזם ובנושא אישים. אתם מוזמנים לתרום לוויקיפדיה ולהרחיב אותו.
אוסיפ צדקין

אוסיפ צדקין (ברוסית: Осип Цадкин; בכתיב לטיני: Ossip Zadkine;‏ 14 ביולי 1890 – 25 בנובמבר 1967) היה אמן צרפתי ממוצא יהודי רוסי. מתלמידיו של הצייר יהודה פן. הוא מוכר בעיקר בשל היותו פסל, אבל הוא גם יצר הדפסי אבן וציורים. נולד בשם יוסל ארונוביץ' צדקין בעיר ויטבסק שבאימפריה הרוסית (כיום בבלארוס) לאם סקוטית ואב יהודי. לאחר השלמת לימודיו בבית ספר לאמנות בלונדון, התיישב צדקין בפריז ב-1910. שם הוא לקח חלק פעיל בתנועת הקוביזם, שהייתה רווחת באותה תקופה. מאוחר יותר הוא פיתח סגנון משלו, המושפע מאוד מן האמנות האפריקאית. במלחמת העולם הראשונה שירת כחובש בצבא צרפת, ונפצע בפעולה. בעת מלחמת העולם השנייה עקר לאמריקה. יצירתו המוכרת ביותר היא כנראה "העיר ההרוסה" (1953) – מצבת זיכרון לזכר הרס מרכז העיר רוטרדם שבהולנד על ידי חיל האוויר הגרמני ב-1940. צדקין לימד אמנות בבית ספר לפיסול משלו. הוא נפטר בפריז ב-1967, נקבר בבית הקברות מונפרנאס. מוזיאון צדקין שבפריז, הנמצא בביתו הפרטי, מוקדש לשלל יצירותיו. חלק מיצירותיו מוצגות בישראל. "העיר ההרוסה", רוטרדם "אורפאוס" "לוטופאז'" (Lotophage), ברונזה, 1961, מוצג במוזיאון תל אביב לאמנות מדיה וקבצים בנושא אוסיפ צדקין בוויקישיתוף אוסיפ צדקין, באתר אנציקלופדיה בריטניקה (באנגלית) אוסיפ צדקין, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
חידה לשונית

חידה לשונית היא חידה המעמידה במבחן את יכולתו הלשונית של הפותר. כיום קיימות חידות לשוניות מרכזיות, המבוססות כולן על יצירת מילה מתוך מילה לפי כלל מסוים: קפד ראשו: לוקחים את האות הראשונה במילה, מורידים אותה ומקבלים מילה אחרת. דוגמה: כלי בשחמט, קפד ראשו - אחד החושים (צריח, ריח). שנה ראשו: לוקחים מילה, משנים את האות הראשונה שלה ומקבלים מילה אחרת. דוגמה: איבר מרכזי בגוף, שנה ראשו - עוצמה (מוח, כוח). שנה זנבו: לוקחים מילה, משנים את האות האחרונה שלה ומקבלים מילה אחרת. דוגמה: חלום הקשור בביטול מלחמות, שנה זנבו - מצב בו שרויים הנחים במיטות (שלום, שלוה). חלץ כרסו: לוקחים מילה ומוציאים ממנה את האותיות האמצעיות, למשל: יונק מעופף, חלץ כרסו - משקע לילי! (עטלף, טל). משחקי הברות במילה: הופכים מיקום של הברות שלמות במילה, ולא משחקים רק באות. למשל : "מוערך בכרך": (י (ה)קיר קיריה, או בלשון אחרת, יקיר העיר). קפד צווארו: לוקחים מילה ומוציאים ממנה את האות השנייה, למשל: מצב גופני לאחר הורדה במשקל, קפד צווארו - הבעת מילים בלחן נישא אל-על (רזון, רון). הוא והיא: מילה בזכר שהופכים אותה לנקבה, למשל: "הוא ישות צמרתית מטפסת, היא ישות חיה ירוקה ומקפצת!" (אילן ואילנית). בחש מילה: לוקחים מילה ובוחשים אותה, כמו: על פיו ישק בעם דבר. בחש. לו מייחלים, נו שיבוא כבר! (מושל, שלום). ליר"ז (לו יהי ראשו זנבו): לוקחים אות ראשונה ממילה ושמים אותה בסופה, כמו: אנטילופה מדברית, ליר"ז - הגיד (ראם, אמר). עוד דוגמה: אבי העברים, ליר"ז - אביהם הרוחני של ההודים (אברהם, ברהמא). מהסוף להתחלה: קוראים מילה בצורה הפוכה, למשל: קריאה למרי בשלטון, קרא הפוך הכיוון של שואף להיות נבון (המרדה, הדרמה - על פי חכמינו שקבעו: הרוצה להחכים ידרים למידה הדימה). גלגל חוזר (או "סוגרים מעגל"): רצף הגדרות של מושגים בני יותר ממילה אחת, שבו המילה האחרונה של מושג במעגל היא הראשונה במושג שבא אחריו, למשל: יושב ראש, ראש חץ ,חץ וקשת, קשת בענן. חידות לשוניות אלה מרבות להופיע גם בהגדרות של תשבצי היגיון. במשחק המילים המכונה היום "שנה זנבו" השתמש כבר ישעיהו הנביא, במשל הכרם בו הוא אומר: "קויתי למשפט והנה משפח" ישעיהו משתמש באותו פסוק גם במשחק המכונה היום "שנה צווארו": "צדקה והנה צעקה" (משחק המילים "משפט-משפח" הפך לביטוי להבעת ניגוד שמבטא חוסר צדק במקום צדק, ומשפטנים נוהגים להשתמש בו). שעשועי לשון כפל לשון רבוס Tony Augarde, The Oxford Guide to Word Games, OUP, 1984 עדו זינגר, הפוך על הפוך, הוצאת מלוא, 2000.
סובדומיננטה

בהרמוניה, הסוּבְּדוֹמִינַנְטָה היא הדרגה הרביעית והשנייה בסולם. כך למשל בסולם דו מז'ור, הסובדומיננטה היא המשולש פה מז'ור. סובדומיננטה משמשת גם לציון המדרגה הרביעית בסולם, כך שבאותו סולם דו מז'ור, יהיה זה הצליל פה. את הסובדומיננטה מסמנים באותיות SD. שם זה בא מהמילים "סוב" ו"דומיננטה". משמעות המילה "סוב" בלטינית היא מתחת, ומשמעות המילה "דומיננטה" – הדרגה החמישית בסולם. כמו כן, נהוג לכנות אקורד או דרגה כ"סובדומיננט" (דרגה סובדומיננטית/אקורד סובדומיננטי) אם הפונקציה שלהם אינה טוניקאית (כמו הדרגה הראשונה בסולם), או שאינה דומיננטית, כלומר אינה מיועדת להיפתר לדרגה טוניקאית. לדוגמה, בסולם דו מז'ור הדרגה השנייה, על היפוכיה, תיחשב לסובדומיננטית, וכך גם הדרגה השישית, כשאינה "סיום מדומה". גם דרגות שאינן דיאטוניות יכולות להיחשב לסובדומיננטיות, אם הפונקציה שלהן אינה טוניקאית ואינה דומיננטית, כמו משולש "נפוליטני" ואקורד "גרמני". תורת המוזיקה מדיה וקבצים בנושא סובדומיננטה בוויקישיתוף סובדומיננטה, באתר אנציקלופדיה בריטניקה (באנגלית) ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
דולומיטי סופרסקי

דולומיטי סופרסקי (Dolomiti SuperSki) הוא סקי פס (Skipass) משותף לשנים-עשר אתרי סקי בהרי הדולומיטים שבצפון איטליה. זהו הסקי פס המשותף השני בגודלו בעולם (אחרי זלצבורג סופר סקי Salzburg Super Ski). הוא מאפשר גלישה על מסלולים באורך של 1,200 קילומטרים ושימוש ב-450 מעליות סקי שונות, בגבהים שבין 3,200-1,500 מטרים. חלק משנים-עשר האתרים הכלולים בסקי פס המשותף- מקושרים זה לזה על ידי מעליות סקי ומסלולי סקי, ואילו חלקם האחר אינו מקושר. אזור הסקי המפורסם ביותר הכלול בדולומיטי סופרסקי הוא טבעת המסלולים של סלה רונדה, המקיפה את קבוצת סלה, והכוללת מסלולים מארבעה אזורי סקי שונים. אתר הסקי של קורטינה ד'אמפצו (Cortina d'Ampezzo) ארח את אולימפיאדת החורף של שנת 1956, והוא ממשיך לארח טורנירים בינלאומיים מדי שנה. אזורי הסקי השייכים לדולומיטי סופרסקי: קורטינה ד'אמפצו (Cortina d'Ampezzo) פלאן דה קורון (Plan de Corones) אלטה באדיה (Alta Badia) ואל גרדנה-אלפי די סיוזי (Val Gardena-Alpe di Siusi) ואל די פאסה-קארצה (Val di Fassa-Carezza) אראבה-מרמולאדה (Arabba-Marmolada) אלטה פוסטריה (Alta Pusteria: Baranci, Monte Elmo, Croda Rossa di Sesto) ואל די פיימה-אובראגן (Val di Fiemme-Obereggen) סן מרטינו די קסטרוצה-פאסו רולה (San Martino di Castrozza-Passo Rolle) ואלה איזארקו (Valle Isarco (Plose) טרוואלי (Trevalli) מונטה צ'יווטה (Monte Civetta) קאנזיי (canazei) אתר האינטרנט הרשמי של דולומיטי סופרסקי (באיטלקית) מדיה וקבצים בנושא דולומיטי סופרסקי בוויקישיתוף דולומיטי סופרסקי
מורי ארקין

משה "מורי" ארקין (נולד ב-23 באוקטובר 1952) הוא איש עסקים ישראלי. ארקין נולד בשנת 1952 ברמת גן. הוריו לובה וזיאמה ארקין, אשר באו מרוסיה ב-1932, עסקו ברוקחות והיו בעלי בית מרקחת ברחוב לוינסקי בתל אביב. בשנת 1961, בשובו מקלן, יסד אביו את חברת "אגיס" (מלטינית: פעלתנות), שעסקה ביבוא תרופות לישראל. כדובר רוסית, הוצב ארקין לשירות באגף המודיעין ביחידה 848 בסיני. שירת בתקופת במלחמת יום הכיפורים. בתחילת שנות ה-70 מת אביו, ומורי, אז חייל בן 19, קיבל לידיו את האחריות על החברה. ארקין רכש תואר ראשון בארכאולוגיה ומקרא ולמד לתואר שני בפסיכולוגיה פיזיולוגית באוניברסיטת תל אביב ותואר שני בפילוסופיה של המדע. הוא פרסם בשנת 1997 מאמר ברבעון "Art Bulletin" בשם "ניתוח אינטרדיסציפלינרי של הפייטה מפירנצה של מיכלאנג'לו". בשנת 2003 הפיק דיסק משירי משוררים אותם הוא הלחין וביצעו אשתו, דוריס ארקין, לצד קרן הדר ואריק לביא. הוא עובד על דיסק נוסף משירי רחל המשוררת. בשנת 2004 נמכרה "אגיס" לחברת התרופות האמריקאית "פריגו" בסכום של 831 מיליון שקל. באוקטובר 2005 רכש מניות בחברת בזק בסך 170 מיליון דולר. בשנת 2007 מכר אותן לשלמה נחמה ב-470 מיליון דולר. ארקין מחזיק ב-1.5% מבנק הפועלים ובנק לאומי והיה בשנים 2010 עד 2013 הבעלים של הפועל רמת גן בכדורגל, אותה רכש לאחר שנקלעה לחובות. הוא בעל החזקות בכעשרים חברות המפתחות ציוד רפואי ותרופות. בשנת 2015 הטילה עליו רשות המיסים לשלם כופר בסך 10,000 ש"ח, משום "שנחשד באי-דיווח על מימוש אופציות בשנים 2006–2010 ללא הצדק סביר". ב-2017 נודע כי ארקין השקיע כ-90 מיליון ש"ח עבור 5.6% בקבוצת ביטוח ישיר. בשנת - 2019 רכש ארקין את החזקותיה של קרן פימי בחברת נובולוג. נכון לסוף שנת 2019 מחזיק ארקין כ-12% מחברת נובולוג. ב-2016 העריך פורבס את הונו של ארקין ב-1.3 מיליארד דולר. ארקין נשוי לדוריס, פסיכולוגית, וגר בכפר שמריהו. הוא אב לשלושה ילדים: ניר, לשעבר אלוף ישראל לנוער בסקווש וכיום שחקן בנבחרת ישראל; איתי, לשעבר שוער הפועל רמת גן בכדורגל; וקרן. מורי ארקין - ביוגרפיה, באתר News1 מחלקה ראשונה גיא רולניק, יורם גביזון, "חברות התרופות עושות דברים לא כל כך אתיים. זה הטריד אותי, אבל כנראה שתאוות הבצע היתה חזקה יותר", באתר TheMarker‏, 16 באוקטובר 2009 עמיר קורץ, מורחים את המומחית, באתר כלכליסט, 19 באפריל 2012 שלומית לן וגלי וינרב, ‏״אני מה שמוגדר שמאלני מניאק; אני מייחל שיום אחד תקום ממשלה שרוצה ברצינות לעשות שלום״, באתר גלובס, 25 בספטמבר 2014 דיאנה בחור ניר, מיליארדר הפארמה עבר להלחין את שירי רחל, באתר כלכליסט, 10 ביוני 2021 אלה לוי-וינריב, ‏מורי ארקין ישלם כופר מס זעום של 10,000 שקל - והתיק נגדו ייסגר, באתר גלובס, 23 בנובמבר 2015 גולן חזני וצלי גרינברג, מורי ארקין הגדיל אחזקותיו בנובולוג ל-12.2%: רכש מניות ב-37.5 מיליון שקל, באתר כלכליסט, 30 באוגוסט 2019
פונקציית זוגיות

באלגברה בוליאנית, פונקציית זוגיות היא פונקציה בוליאנית המחזירה 1 אם מספר האחדות בווקטור הקלט הוא אי זוגי. פונקציית הזוגיות ראויה לציון בשל תפקידה במחקר תאורטי של סיבוכיות מעגלים. פונקציית הזוגיות היא פונקציה בוליאנית סימטרית. פונקציית הזוגיות ב-n משתנים ושלילתה הן היחידות עבורן הצורה הנורמלית הדיסיונקטיבית תהיה בהכרח בעלת המספר המקסימלי של 2 n − 1 {\displaystyle 2^{n-1}} פרדיקטים באורך n וכן הצורה הנורמלית הקוניוקטיבית תהיה בעלת המספר המקסימלי של 2 n − 1 {\displaystyle 2^{n-1}} פסוקיות מאורך n. בשנות השמונים המוקדמות של המאה העשרים מריק פורסט, ג'יימס סאקס ומייקל סיפסר ובאופן בלתי תלוי מיקלוס אג'טאי מצאו חסם תחתון על-פולינומי על הגודל של מעגלים בוליאניים קבועי-עומק עבור פונקציית הזוגיות. כלומר, הם הראו כי לא קיים מעגל קבוע-עומק מגודל פולינומי שיכול לחשב את פונקציית הזוגיות. תוצאות דומות הושגו גם עבור פונקציות הרוב, הכפל והסגור הטרנזיטיבי, על ידי רדוקציה למקרה של פונקציית הזוגיות. עד אותו זמן היו ידועים רק חסמים תחתונים ליניאריים עבור פונקציות טבעיות אחדות. בעקבות זאת פורסמו מספר הולך וגדל של חסמים תחתונים. לבסוף, בשנת 1984 ג'ואן הסטאד (שזכה ב-1994 בפרס גדל עבור עבודתו זו) מצא חסם תחתון אקספוננציאלי הדוק על גודל המעגלים הבוליאניים קבועי העומק עבור פונקציית הזוגיות. למעשה, למת המיתוג של הסטאד טומנת בחובה את הקושי הטכני שבמציאת חסמים תחתונים שכאלו. פונקציית זוגיות אינסופית היא פונקציה f : { 0 , 1 } ω → { 0 , 1 } {\displaystyle f\colon \{0,1\}^{\omega }\to \{0,1\}} הממפה כל מחרוזת בינארית אינסופית ל-0 או 1, והיא בעלת התכונה הבאה: אם   w {\displaystyle \ w} ו-   v {\displaystyle \ v} הן מחרוזות בינאריות אינסופיות השונות זו מזו רק במספר סופי של קואורדינטות, אז   f ( w ) = f ( v ) {\displaystyle \ f(w)=f(v)} אם ורק אם   w {\displaystyle \ w} ו-   v {\displaystyle \ v} שונות זו מזו במספר סופי של קואורדינטות. בהנחת אקסיומת הבחירה ניתן להוכיח בקלות שפונקציית זוגיות אינסופית קיימת וישנן 2 c {\displaystyle 2^{\mathfrak {c}}} פונקציות כאלו - כמספר כל הפונקציות מ-   { 0 , 1 } ω {\displaystyle \ \{0,1\}^{\omega }} ל-   { 0 , 1 } {\displaystyle \ \{0,1\}} . מספיק לקחת נציג אחד לכל מחלקת שקילות של היחס ≈ {\displaystyle \approx } המוגדר כך: w ≈ v {\displaystyle w\approx v} אם ורק אם   w {\displaystyle \ w} ו-   v {\displaystyle \ v} שונים במספר סופי של קואורדינטות. בהינתן נציגים כאלו, נוכל למפות את כולם ל-0. יתר ערכי   f {\displaystyle \ f} ייקבעו באופן חד משמעי. לעיתים קרובות משתמשים בפונקציות זוגיות אינסופיות בתאוריה של מדעי המחשב ובתורת הקבוצות בשל הגדרתם הפשוטה - ומצד שני - הסיבוכיות התיאורית שלהן. למשל, ניתן להראות שתמונה הפוכה   f − 1 [ 0 ] {\displaystyle \ f^{-1}[0]} היא קבוצת לא-בורל. Ingo Wegener, Randall J. Pruim, Complexity Theory, 2005, ISBN 3540210458, p. 260 Merrick Furst, James Saxe and Michael Sipser, "Parity, Circuits, and the Polynomial-Time Hierarchy", Annu. Intl. Symp. Found.Coimputer Sci., 1981, Theory of Computing Systems, vol. 17, no. 1, 1984, pp. 13–27, doi:10.1007/BF01744431 Miklós Ajtai, " Σ 1 1 {\displaystyle \Sigma _{1}^{1}} -Formulae on Finite Structures", Annals of Pure and Applied Logic, 24 (1983) 1–48.
סרמד

סרמד קשאני (1590–1661), ידוע גם כמוחמד סעיד (בפרסית: سرمد), היה מיסטיקן פרסי מהמאה ה-17, משורר, וקדוש דתי בהודו, ממוצא יהודי וארמני. סרמד היגר להודו יחד עם משפחתו היהודית, אשר עסקה במסחר והייתה דוברת השפה פרסית. הוא עזב את אשתו, ויתר על יהדותו והתאסלם, ולאחר מכן המיר את דתו להינדואיזם, שגם אותה זנח לבסוף. סרמד נודע בהערכה ובלעג מעורבים בהם התייחס לדתות הגדולות של זמנו. הוא כתב שירה דתית בערבית ובפרסית בצורה השירית המרובעת. תפקידו כסוחר הקנה לו שליטה בשפות הערבית והפרסית. לקראת סוף המסע התאהב סרמד בנער בן 14, הינדואי. אהבתו הובילה לשינוי תודעתי קיצוני אשר גרם לו לוותר על הונו ורכושו, ולא לחשוש משום מוסכמה חברתית. הוא הסתובב ברחובות ובחצר הממלכה כפאקיר כשהוא עירום לחלוטין. במהלך חייו תרגם סרמד את התורה לפרסית. הוא הגדיר את עצמו כ"סופי, כומר קתולי, נזיר בודהיסטי, רב יהודי, כופר ומוסלמי". השתייכותו הדתית נותרה שנויה במחלוקת מצד יהודים, מוסלמים וההינדואים. הוא הוצא להורג על ידי אורנגזב באשמת כפירה. קברו בחלק הישן של העיר דלהי או דלהי הישנה, הוא מקום עלייה לרגל. לאחר צאת ספרה "ציפור בעיר הקודש" בשנת 2019 שעסק בסרמד, בשנת 2020 הסופרת הישראלית דליה כהן-קנוהל, התחילה צילומים ראשוניים לסרט תיעודי עלילתי על סרמד וליהקה לתפקיד סרמד את השחקן הישראלי אליעז ראובן-דנדקר ושוחרר קדימון לסרט, הפרויקט כולו נגנז בשל התפרצות מגפת הקורונה והקפאת המימון לסרט. דליה כהן-קנוהל, ציפור בעיר קדושה, הוצאת גמא, 2019 אחיה ענזי, השיל את הגשמיות, מקור ראשון, מוסף "שבת", 17 בדצמבר 2011 The Identity of a Mystic: The Case of Sa'id Sarmad, a Jewish-Yogi-Sufi Courtier of the Mughals, Nathan Katz, Numen, Vol. 47, No. 2 (2000), pp. 142-160 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
עכבת וארבורג

עכבת וארבורג (באנגלית: Warburg impedance) באלקטרוכימיה הוא רכיב במעגלים חשמליים המייצג תגובה כימית שקצבה מוגבל על ידי קצב הדיפוזיה, מה שמכונה תגובה מבוקרת דיפוזיה. שימושה העיקרי הוא בניתוח מדידות עכבה חשמלית של מערכות כימיות, וחשיבותו באפשרות לדמות מערכות בהן ישנה כמות מספקת של אנרגיה, וקינטיקה מהירה. רכיב חשמלי זה נהגה לשימוש במדידות עכבה חשמלית, ואינו קיים פיזית, עם זאת המידע הכימי שמופק ממנו רב חשיבות. במדידות עכבה חשמלית רבות מופיע בדיאגרמת נייקוויסט ישר ששיפועו 45 מעלות במרחב התדירויות הנמוכות. להתנהגות זאת, בתחילה, לא היה רכיב חשמלי מתאים. הסיבה לכך היא שהתנהגות זו מעידה על כך שהגורם המגביל את התגובה האלקטרוכימית הוא הדיפוזיה. במקרה זה יש במערכת אנרגיה מספקת להתגבר על מחסום האנרגיה של התגובה, ואף הקינטיקה מהירה מאוד, לכן מה שמגביל את קצב התגובה הוא הגעת הצורונים לאלקטרודה, וזו תלויה בדיפוזיה שלהם. מכיוון שבתורת החשמל אין תופעה מקבילה (שם הדיפוזיה של אלקטרונים זניחה ביחס לסחיפתם או מהירותם בתנועה בהשפעת פוטנציאל), התעורר הצורך להמציא רכיב חשמלי דמיוני שיתאר תגובה שקצבה תלוי דיפוזיה, והוא עכבת וארבורג. עכבת הרכיב נתונה על ידי הנוסחא: Zw=σ/w0.5-iσ/w0.5 כאשר Zw - העכבה כפונקציה של התדירות הזוויתית, w- התדירות הזוויתית, σ- מקדם וארבורג, i- הוא בסיס המספרים המרוכבים. התנהגות חשמלית המתאימה לרכיב מעידה על מצב בו התגובה היא תלוית דיפוזיה, וזהו מידע חשוב כשלעצמו. יותר מכך, על דרך השלילה דבר זה מוכיח את הקינטיקה המהירה וטיפוס על פני מחסום האנרגיה. ערכים כמותיים ניתן להוציא באמצעות מקדם וארבורג. Bard & Faulkner, Electrochemical Methods: Fundamentals and Applications, Second Edition, wiley, January 2001. מדידות עכבה חשמלית עכבת וארבורג - באתר (Gamry)